النهاردة ان شاء الله هنتكلم عن كان واخواتها. لكن قبل ما نتكلم عن كنة واخواتها سبني اقرأ لك عدة امثلة الطالب مجتهد الطبيبان بارعان المسلمون صادقون المؤمنات عفيفات الاصدقاء اوفياء. هقول لك ملاحظ حاجة في الجمل اللي انا كتبتها كلها. هتقول لي اه ان كل الجمل دي جمل اسمية
هقول لك تمام الله ينور عليك. تعال بقى نرجع للدرس بتاعنا. يعني ايه؟ كان واخواتها. ايه كان واخواتها دي؟ ايه شغل العصابات ده؟ كان واخواتها طب احنا عرفنا كان مين هم اخواتها؟ اخواتها هم اصبح واضحى وامسى وبات وسار وظل
وليس وفي كلمتين تاني بيجوا احيانا ما زال وما دام هتقول لي طيب كان واخواتها دول اصلا عبارة عن ايه؟ هقول لك عبارة عن افعال هتقول لي طيب ليه بناخدهم منفصلين لوحدهم
هقول لك لانهم افعال لهم حكم مختلف شوية عن الافعال العادية اللي انت تعرفها. زي ضرب واكلة. هتقول لي انا مش فاهم منك حاجة اقول لك طيب كان اخواتها في تعريفها بيقولوا عليها انها افعال ناقصة ناسخة متصرفة. هتقول لي يعني ايه ناقصة ناسخة
هقول لك واحدة واحدة. نمسك واحدة واحدة ونعرفها مع بعض. يعني ايه افعال ناقصة؟ عشان اقول لك يعني ايه افعال ناقصة؟ سبنا الاول احكي لك قصة في امريكا في القرن الماضي كان المواطن الابيض بيتعامل معاملة مواطن درجة اولى. يعني ايه مواطن درجة اولى؟ يعني بياخد كل الحقوق بتاعته والامتيازات. من تعليم
وعلاج وكل الحقوق بتاعته كاملة. لكن المواطن الاسود كان بيتعامل معاملة مواطن درجة تانية. اي نعم هو مواطن امريكي عادي لكن ما لوش نفس الحقوق والامتحان بتاعت المواطن الابيض. هتقول لي طب ما دي تفرقة عنصرية. هقول لك صح دي تفرقة عنصرية
وكمان التفرقة العنصرية عندي دي موجودة في الافعال. هتقول لي ازاي؟ هقول لك الاصل ان الفعل بيجي معه ايه؟ هتقول لي المفروض الفعل بيجي معه فاعل وبيجي معه احيانا مفعول به لو هو بيحتاج لمفعول به. هقول لك الله ينور عليك. دي الحقوق بتاعة الفعل ان يجي معه الفاعل بتاعه ويجي معه المفعول به لو هو محتاجه. زي
لما اقول لك انتصر الجيش. هنا انتصر ده ده فعل. وبالتالي جه معه فاعل اللي هو الجيش. لكن كانوا واخواتها بقى بيسموها افعال ناقصة. يعني ايه ناقصة ما بيجيش معها ولا فاعل ولا مفعول به. هقول لك يعني خلينا نعتبر ان كان واخواتها افعال درجة تانية. يعني ولا بيجي معها فاعل ولا بيجي
معه مفعول به. زي بقية الافعال العادية خالص. فاي فعل طبيعي ان يجي معه فاعل او ييجي معه مفعول به لو هو محتاج لمفعول به كان واخواتها ولا بيجي معها فاعل ولا بيجي معها مفعول به علشان كده سميناها افعال ناقصة
وبعدين ادام هي ما بيجيش معها ولا فاعل ولا مفعول به. امال هو بيجي معها ايه اقول لك علشان كده كان واخواتها لجأوا ان هم يخشوا على الجملة الاسمية. يبقى كان واخواتها على طول اول ما بتلاقي جملة اسمية بتقوم داخلة عليها
هتقول لي مش فاهم. هقول لك يعني الجمل اللي عندك دي اللي هي طالب ومجتهد والطبيبان بارعان. دي جمل اسمية. صح؟ هتقول لي اه صح؟ هقول لك يبقى هنا واخواتها ينفع تخش على الجمل الاسمية دي. هتقول لي يعني ايه الكلام ده ؟ هقول لك يعني اول ما تشوف كان او اخواتها اعرف على طول ان بعديها على طول جملة اسمية
هتقول لي طيب انا فهمت دلوقتي يعني ايه ناقصة؟ يعني ما بيجيش معها ولا فاعل ولا مفعول به. يعني ايه بقى افعال ناسخة؟ هقول لك كان او اخوات لما بيدخلوا على الجملة الاسمية بيبتدوا يحتلوها ويعملوا فيها بعض التغيرات
هتقول لي يعني ايه ؟ مش فاهم. هقول لك يعني اول مكانة بتدخل على الجملة الاسمية المبتدأ ما بيبقاش اسمه مبتدأ. بتقول خلاص يا جماعة انا احتليت الجملة دي المبتدأ ده من هنا ورايح هيبقى اسمه اسمي انا. يعني لو كان هي اللي دخلت على الجملة الاسمية المبتدأ هيبقى اسمه اسمي كان. والخبر هيبقى اسمه ايه؟ خبر
طب لو اصبح هو اللي دخل على الجملة الاسمية خلاص المبتدأ هيبقى اسمه اسم اصبح. والخبر هيبقى اسمه خبر اصبح طيب لو بات هو اللي دخل على الجملة الاسمية هيبقى المبتدأ اسمه اسم باتا. والخبر خبر باتا. وهكزا
المهم يبقى الخطوة الاولى ان كان واخواتها لما بيخشوا على الجملة الاسمية اول حاجة بيعملوها بيغيروا اسماء الجملة الاسمية المبتدأ بيبقى اسمه اسم كان والخبر بيبقى اسمه خبر كان. ده التغيير الاول اللي بيعملوه. وقبل ما اقول لك التغيير التاني. هو انا الخبر والمبتدأ
دايما باعربهم ايه ؟ هتقول لي المبتدأ والخبر دايما مرفوعين. هاقول لك الله ينور عليك. كان واخواتها اول ما بيدخلوا على الجملة الاسمية بيبتدوا يغيروا اعراب خبر اسم كانا اللي هو كان المبتدأ قبل كده هيفضل اعرابه زي ما هو مرفوع. لكن من هنا ورايح طول ما كان واخواتها موجودين في الجملة الاسمية
الخبر هيبقى منصوب. هتقول لي انا حاسس ان انا مش فاهم منك اي حاجة هقول لك ما تخافش هفهمك كل حاجة وانا بحل الامسلة. لكن انا حريص ان انت تفهم كل نقطة انا بقولها
لو بصينا في المثال الاول الطالب مجتهد. الطالب دي اعربها ايه؟ هتقول لي مبتدأ مرفوع وعلامة رفعه الضمة. هقول لك ممتاز. طيب وكلمة مجتهد هتقول لي خبر مرفوع وعلامة رفعه الضمة. هاقول لك ممتاز الله ينور عليك. احنا قلنا من شوية ان كان واخواتها بتدخل على الجملة الاسمية صح؟ هتقول لي اه صح
طيب تعالى ندخل كان على الجملة دي كان الطالب مجتهدا. كان بمجرد ما تدخل على الجملة الاسمية قلنا هتعمل فيها تغييرين. التغيير الاول ان المبتدأ مش هيبقى اسمه مبتدأ هيبقى اسمه اسم كان. والخبر هيبقى اسمه خبر كان
ده التغيير الاول. والتغيير التاني ان هي هتعمل تغيير في اعراب الخبر. بدل ما الخبر كان مرفوع هتخليه منصوب. فدلوقتي لما يحط لي خط تحت كلمة الطالب وكان موجودة هقول للطالب اسم كان مرفوع وعلامة رفعه الضمة. ولو حط لي خط تحت كلمة مجتهدا وكان موجودا هقول له خبر
كان منصوب وعلامة نصبه الفتحة. يعني من الاخر كده خلينا نتعامل معك انا واخواتها ان هي زي المحتل اللي احتلوا الجملة الاسمية وبقوا يتحكموا فيها هتقول لي يعني من هنا ورايح طول ما كان واخواتها موجودين الخبر هيبقى منصوب على طول؟ ايوة الخبر هيبقى منصوب على طول طول ما كان واخواتها موجودين
هتقول لي طب افرض الجملة الاسمية ما فيهاش كان واخواتها. هقول لك كده كده المبتدأ هيبقى مرفوع والخبر هيرجع لطبيعته مرفوع عادي خالص. هتقول لي انا حاسس والله اللي انا مش فاهم اوي. هقول لك طب تعال نروح للمسال التاني
الطبيبان بارعان. دي جملة اسمية صح؟ المبتدأ مرفوع بالالف. والخبر مرفوع برضه بالالف. لانه مثنى. هنا لما كان او احدى لاخواتها هيدخلوا على الجملة دي خلاص هيحتلوا الجملة الاسمية تخيل كده لو دخلنا اصبح على الجملة دي هتبقى عاملة ازاي؟ هيبقى اصبح الطبيبان بارعين
هتقول لي ليه ؟ هاقول لك لان كان واخواتها اول ما بيخشوا على الجملة الاسمية بيعملوا فيها تغييرين. التغيير الاول بيغيروا اسمائهم. والتغيير التاني ان هم بينصبوا الخبر المبتدأ بيسيبوه زي ما هو مرفوع. طيب لما اجي اعرب اعرب ازاي؟ لو حط لي خط تحت كلمة الطبيبان اقول له اسم اصبح مرفوع وعلامة
من رفعه الالف. طب ولو حط لي خط تحت كلمة بارعين؟ اقول له خبر اصبح منصوب وعلامة نصبه الياء. هتقول لي ممكن اسأل سؤال رخم صغير هقول لك يا سيدي اسأل سؤال رخم كبير مش صغير
هتقول لي طيب ليه كان واخواتها لما بيدخلوا على الجملة الاسمية بيسيبوا اسمهم مرفوع ويخلوا الخبر بتاعهم منصوب. هقول لك احنا سميناهم افعال ناقصة صح؟ هتقول لي اه. هقول لك هم عايزين يعوضوا النقص اللي عندهم
لان الافعال التانية بيجي معهم فاعل مرفوع ومفعول به منصوب. فهم عايزين يقلدوهم ويعملوا زيهم. عايزين يحسوا ان ما عندهمش نقص. فبيخلوا بتاعهم مرفوع زي الفاعل. وبيخلوا الخبر منصوب زي المفعول به. هتقول لي تمام تمام. يعني هم عايزين يعوضوا النقص بتاعهم. هاقول لك الله ينور عليك
عايزين يعوضوا النقص بتاعهم فبيعتبروا ان الخبر ده زي المفعول به بالزبط ولو بصينا على المثال التالت المسلمون صادقون. المسلمون مبتدأ مرفوع وعلامة رفعه الواو وصادقون برضو خبر مرفوع وعلامة رفعه الواو
لانه جمع مزكر سالم. طيب تخيل كده لو احنا دخلنا باتا اللي هي من الاخوات كان ها؟ على الجملة دي. ايه التغيير اللي هيحصل فيها؟ هتقول لي هيحصل تغييرين التغيير الاول تغيير المسميات. يعني ايه تغيير المسميات؟ يعني لو حط لي خط تحت المسلمون مش هقول له مبتدأ. لا. هعرب له ان المسلمون اسم
طب ولو حط لي خط تحت الخبر هقول له خبر بات والتغيير التاني اللي بتعمله كان واخواتها لما بيدخلوا على الجملة الاسمية ان هم بينصبوا الخبر طيب هيبقى شكل الجملة عامل ازاي لما باتا تخش هتبقى بات المسلمون صادقين
طيب لو حط لي خط تحت المسلمون اعربها ايه؟ اسم بات مرفوع وعلامة رفعه الواو ولو حط لي خط تحت كلمة صادقين اقول له خبر بات منصوب وعلامة نصبه الياء
طيب لما ندخل على المثال الرابع المؤمنات عفيفات. تخيل كده لو احنا دخلنا صارت على الجملة دي اللي هي من اخوات كان. ايه التغيير اللي ممكن يحصل في الجملة هتقول لي هيحصل تغييرين. التغيير الاول ان المسميات هتتغير. يعني ما فيش حاجة اسمها مبتدأ وما فيش حاجة اسمها خبر. المؤمنات هتبقى اسمها اسم
صارت وعفيفات هتبقى خبر سارت. ده التغيير الاول والتغيير التاني ان صارت لما تخش على الجملة الاسمية هتنصب الخبر فلو حط لي خط تحت كلمة المؤمنات اقول له اسم صارت مرفوع وعلامة رفعه الضمة. ولو حط لي خط تحت كلمة عفيفات اقول له وعفيفات
خبر صارت منصوب وعلامة نصبه الكسرة. هتقول لي الكسرة؟ هقول لك ايوة لان الجمع المؤنس السالم بينصب بالكسرة. وعفيفات هنا جمع مؤنس سالم المسال الاخير الاصدقاء اوفياء. الاصدقاء مبتدأ مرفوع وعلامة رفعه الضمة واوفياء خبر مرفوع وعلامة رفعه الضمة
تخيل كده لو احنا دخلنا زلة اللي هي من اخوات كان على الجملة دي اللي هي الجملة الاسمية. ايه التغيرات اللي هتحصل هتقول لي التغير الاول ان المسميات هتتغير. ان الاصدقاء هتبقى اسم ذلة. واوفياء هتبقى خبر ظلة
التغير التاني ان زل هتنصب خبرها. يعني الخبر هنا هيبقى منصوب فلو حط لي خط تحت كلمة الاصدقاء هقول له الاصدقاء اسم ظل مرفوع وعلامة رفعه الضمة. ولو حط لي خط تحت كلمة اوفياء هقول له اوفياء
خبر ظل منصوب وعلامة نصبه الفتحة لو انا بقى سألتك دلوقتي يعني ايه كان واخواتها افعال ناقصة؟ هتقول لي ناقصة يعني ما بيجيش معها ولا فاعل ولا مفعول به ولو سألتك يعني ايه افعال ناسخة هتقول لي لانها بتغير حكم الخبر بدل ما كان مرفوع بتخليه منصوب. لان الاصل في الخبر ان هو مرفوع
مكانها واخواتها بيدخلوا على الجملة الاسمية بيخلوا الخبر ماله منصوب. عشان كده سموها ناسخة هتقول لي طيب افرد انا كان جاي لي جملة كبيرة فيها كان واخواتها. ومش عارف اطلع اسم كان ولا عارف اطلع خبر كان. اعمل ايه؟ اقول لك الاول حاول
تطلع اسم كان. يعني تسأل هو مين اللي كان؟ مين اللي اصبح؟ مين اللي سار؟ وطلع اسمك انا بعد كده زي ما احنا متعودين واحنا بنطلع الخبر حط بعد اسم كان ماله او مالها
يعني تعال نبص للامثلة اللي قدامنا كان الطالب مجتهدا. عايز اعرف فين اسم كان؟ اسأل هو مين اللي كان؟ الطالب. يبقى ده اسم كان عايز اعرف الخبر تعال بعد اسم كانا وحط ماله. الطالب ماله؟ مجتهدا. يبقى ده خبر كان
نفس القصة في المثال اللي بعديه. اصبح الطبيبان بارعين. مين اللي اصبح؟ الطبيبان. الطبيبان ما لهم؟ بارعين بات المسلمون صادقين. مين اللي بات؟ المسلمون. يبقى ده اسم باتا. المسلمون ما لهم؟ صادقين. يبقى ده خبر باتا. صارت المؤمنات
مين اللي صارت المؤمنات؟ يبقى ده اسم سارة المؤمنات ما لهم؟ عفيفات. يبقى عفيفات خبر سارت. وهكذا هتقول لي بقى اخر حاجة. يعني ايه كلمة متسرفة اقول لك متصرفة يعني بتيجي بصيغة الماضي والمضارع والامر
هتقول لي ازاي يعني؟ هقول لك يعني الامثلة اللي احنا اخدناها كان واخواتها كلهم جم بصيغة الماضي. هتقول لي ايه ده! هم ينفع ييجوا بصيغة الامر والمضارع هقول لك اه. وتعال نطبق الكلام ده على نفس الامثلة
المثال الاول انا ممكن اقول يكون الطالب مجتهدا. عادي يكون دي هي هي كان. بس الفرق ان ده المضارع بتاعها. هتقول لي طب والمضارع بيعمل عمل كان واخواتها عادي هقول لك عادي خالص اكنه كان واخواتها بالزبط بس المضارع ما فيش فرق
فالطالب اعربها اسم يكون مرفوع بالضمة ومجتهدا خبر يكون منصوب بالفتحة. عادي خالص. وينفع في المثال التاني اقول لك يصبح الطبيبان بارعين يصبح هي هي اصبح. اللي هي من اخوات كان. ولكن دي بصيغة المضارع. فعادي خالص ما تتخضش منها
فلو حط لي خط تحت كلمة الطبيبان اقول له اسم يصبح مرفوع بالالف. وبارعين خبر يصبح منصوب وعلامة نصبه الياء وكذلك باتا المضارع منها هيبقى يبيت المسلمون صادقين وظل هتبقى يظل الاصدقاء اوفياء
الافعال الناسخة بقى لما بتيجي بصيغة الامر بتيجي كتير قوي مع الفعلين دول. اللي هو كان وسار كانت تبقى كن. وسارة بتبقى سر وفي نقطة عايز انبه عليها كويس جدا ان الافعال الناسخة لما بتيجي بصيغة الامر على طول وانت مغمض اعرف ان اسمها مستتر
يعني لما اقول لك كن مجتهدا اول ما تلاقي ان الافعال الناسخة جت بصيغة الامر اعرف على طول ان اسمها مستتر. فلو انا سألتك هي مش هتجي لك في الامتحان مش هيسألك
في الامتحان لكن لو انا سألتك فين اسم الكون هنا؟ هتقول لي مستتر. طب ومجتهد انا اعربها ايه؟ هتقول لي خبر كنا نصوب بالفتحة طيب ولو قلت لك صر عفيفا
مين اسم سر؟ هتقولي مستتر لان الافعال الناسخة لما بتيجي بصيغة الامر اسمها على طول بيبقى مستتر طيب وعفيفا هتبقى خبر سر منصوب وعلامة نصبه الفتحة انا كده خلصت الدرس بس فيه ملحوظتين عايز اقول لك عليهم ان ليس بتيجي زي ما هي كده ولا بيجي منها مضارع ولا بيجي منها امر. يعني ليس هي
الوحيدة اللي بتفضل على شكلها ما بتتغيرش زي لما اقول لك ليس المنافق صادقا. ليس بتيجي على الشكل ده ما بتتغيرش ابدا. المنافق اسم ليس مرفوع بالضمة. صادقا. خبر ليس
منصوب بالفتحة الملحوظة التانية اللي انا عايز اقول لك عليها ودي مهمة جدا جدا جدا. ان اي ضمير يتصل بكانة واخواتها على طول يبقى اسمها تاني اي ضمير يتصل بكانا واخواتها على طول يبقى اسمها
هتقول لي مش فاهم. ازاي يعني؟ لو انا قلت لك مسلا كانوا مخلصين. مش كانوا دي فيها ضمير اهي اللي هو الواو. اتصل بكانا على طول يبقى الواو ده هو اسمها
لو انا قلت لك كنت مخلصا مش التاء دي اللي هي تاء الفاعل. اتصلت بالفعل كان اه على طول يبقى اسمها يبقى مخلصا ده خبرها. لو انا قلت لك كان مسلمين. مش كانا دي اتصل بها هي ضمير؟ اه اتصل بها ضمير. يبقى هو اسمها يبقى كلمة مسلمين
خبر كان منصوب وعلامة نصبه الياء يبقى تاني بكرر لك القاعدة دي اي ضمير يتصل بكانا واخواتها يبقى اسمها يعني انت ما تجيليش في كان واخواتها لما يتصل بها ضمير وتدور لي على الاسم بتاعها. لأه طبعا. الضمير هو اسمها. يبقى انت دلوقتي بتدور على خبرها. وفي نقطة
مهمة جدا لازم اقول لك عليها قبل ما اختم. هتقول لي لاحز ان نقطك المهمة كترت قوي اقول لك معلش استحملني. اسمي كان واخواتها ممكن ييجي مستتر عادي خالص. هتقول لي يجي مستتر؟ طب وانا هعرفه ازاي؟ هقول لك هتعرفه من فهمك للجهة
يعني لو انا قلت لك محمد كان مجتهدا. لو انا سألتك هنا فين اسم كان قل لي على طول ان اسمي كان هنا مستتر. هو مش هيسألك عليها في الامتحان. وانما ممكن يحط لك خط تحت كلمة مجتهدا
فانت ممكن تتلخبط وتقول له مجتهدا دي اسمها. غلط. اسم كان هنا مستتر تقديره هو. عادي خالص. كان هو مجتهدا ان هو ده يعيد على محمد يعني فانت قبل ما تطلع اسم كان وخبرها اتأكد الاول. هو مين اللي كان وكان ايه
مش اي كلمة بعد كده يبقى هي اسمها والكلمة اللي بعدها خبر. لأ. اتأكد الاول. مين اللي كان؟ مين اللي سار؟ مين اللي بات؟ وبات ايه؟ وهكزا اتمنى ان الدرس يكون فادكم. لو الدرس فعلا حاسس ان فيه استفادة لك. حاول تشيره عشان الناس كلها تستفيد. وما تنساش تشترك في قناتنا بسطتها لك علشان تجي لك
كل فيديوهاتنا الجديدة والسلام عليكم ورحمة الله وبركاته